b'\n_START_ARTICLE_\nJonathan Zebina\n_START_PARAGRAPH_\nJonathan Zebina (s. 19. hein\xc3\xa4kuuta 1978, Pariisi) on ranskalainen jalkapalloilija, h\xc3\xa4nen pelipaikkansa on laitapuolustaja tai toppari, vaikka h\xc3\xa4n aloittikin pelaamisen hy\xc3\xb6kk\xc3\xa4\xc3\xa4j\xc3\xa4n\xc3\xa4. Zebina edustaa Ligue 1:ss\xc3\xa4 pelaavaa Toulousea._NEWLINE_Zebina aloitti ammattilaisuransa Cannesin joukkueessa kaudella 1996/1997. Sen j\xc3\xa4lkeen Zebina siirtyi Italian Serie A:han ja Cagliarin joukkueeseen. Kahden Cagliari kauden j\xc3\xa4lkeen h\xc3\xa4n siirtyi Italian suurimpiin kuuluvan seuraan AS Romaan. Romassa h\xc3\xa4n viihtyi nelj\xc3\xa4n kauden ajan ja oli mukana voittamassa Scudettoa joukkueelleen kaudella 2000/2001. Kaudeksi 2004/2005 h\xc3\xa4n siirtyi Juventukseen Roman aikaisen valmentajansa Fabio Capellon per\xc3\xa4ss\xc3\xa4.'